Rana (xénero)

***Rana*** é un xénero de anfibios anuros, o tipo da familia dos ránidos (*Ranidae*), cuxas especies habitan na Eurasia temperada até a Indochina e no oeste de Norteamérica. As súas especies caracterízanse por teren a cintura delgada e a pel rugosa, e moitas posúen finas estrías que percorren as costas, aínda que carecen das verrugas típicas dos sapos. Son excelentes saltadoras debido ás súas longas e esveltas ancas. A membrana interdixital típica de das súas patas posteriores permítenlles unha natación fácil e, en terra, dar grandes saltos. Adoitan seren de cor verde, parda ou parda avermellada, con manchas negras e amareladas polo dorso e máis pálidas polo ventre.

Moitas das ras deste xénero crían a principios da primavera, aínda que as especies tropicais e subtropicais o fan durante todo o ano. Os machos da maioría das especies croan, pero crese que os dunhas poucas son mudos. As femias desovan formando grandes masas ou agregados globulares, alcanzando postas de até 20 000 ovos.

## Sistemática 
O xénero *Rana* foi descrito por Linneo en 1758. A especie tipo é *Rana temporaria* Linnaeus, 1758.

Houbo moitos cambios na súa taxonomía, sobre todo desde 1990. Moitas especies que formaban parte del foron clasificadas en até 12 xéneros distintos dentro da familia *Ranidae* e 2 xéneros máis na familia *Discoglossidae*.

*Rana* está restrinxido hoxe ás chamadas "ras verdadeiras" do Novo Mundo (*true frogs* en inglés) e ás eurasiáticas "ras pardas" do grupo da ra vermella (*Rana temporaria*).

Os xéneros que recentemente se separaron de *Rana* son:

**Familia Ranidae**

**Familia Dicroglossidae**
* *Hoplobatrachus*
* *Ingerana*

De entre todos xéneros da familia *Ranidae*, *Odorrana* está tan estreitamente relacionado con *Rana* que non sería raro que volveran a unirse nun só xénero. Os demais parecen estar moito máis afastados, sobre todo *Pelophylax*, ao que pertence a *Pelophylax perezi* (sinónimo *Rana perezi*), a ra común.

## Especies 
Na actualidade este xénero está composto por 48 especies.

## Notas 
## Véxase tamén 
### Bibliografía 
* Cai, Hong-Xia *et al.* (2007): "Paraphyly of Chinese *Amolops* (Anura, Ranidae) and phylogenetic position of the rare Chinese frog", *Amolops tormotus*. *Zootaxa* **1531**: 49–55.
* Dubois, A., e A. Ohler (1995): "Frogs of the subgenus *Pelophylax* (Amphibia, Anura, genus *Rana*): a catalogue of available and valid scientific names, with comments on the name-bearing types, complete synonymies. proposed common names, and maps showing all type localities", in Ogielska, M. (Ee.): II International Symposium on Ecology and Genetics of European water frogs, 18-25 de setembro de 1994, Wroclaw, Poland. *Zoologica Poloniae* **39** (3-4): 139-204.
* Frost, Darrel R. (2009): *Amphibian Species of the World: an Online Reference*. Versión 5.3. Electronic Database. American Museum of Natural History, Nova York, EUA.
* Hillis, D. M. (2007): "Constraints in naming parts of the Tree of Lif"e. *Mol. Phylogenet. Evol*. **42**: 331–338. 
* Hillis, D. M. e T. P. Wilcox (2005): "Phylogeny of the New World true frogs (*Rana*). *Mol. Phylogenet. Evol*. **34** (2): 299–314.
* Matsui, Masafumi (2007): ·Unmasking *Rana okinavana* Boettger, 1895 from the Ryukyus, Japan (Amphibia: Anura: Ranidae). *Zool. Sci*. **24**: 199–204.
* Stuart, Bryan L. (2008): "The phylogenetic problem of *Huia* (Amphibia: Ranidae). *Mol. Phylogenet. Evol*. **46** (1): 49-60.

### Outros artigos 
* Anfibios
* Ránidos

### Ligazóns externas 
* Encyclopedia of Life
* Global Biodiversity Information Facility
* AmphibiaWeb
* Amphibian and Reptiles of Peninsular Malaysia
* EUROHERP dataset
* Enciclopedia Virtual de los Vertebrados Españoles (CSIC)
* Fauna Europaea 
* Species 2000 - ITIS